EkBass/fiwiki-20250220-pages-articles huggingface dataset:
Chrétien Matawo Bakpessi

Chrétien Matawo Bakpessi (1924 Yadé – 27. huhtikuuta 1992) oli togolainen roomalaiskatolinen piispa. Hänet vihittiin papiksi 21. joulukuuta 1952 ja nimitettiin Sokodén hiippakunnan johtoon 9. elokuuta 1965. Piispaksi vihkiminen seurasi 5. joulukuuta. Pääkonsekraattorina toimi Grégoire-Pierre XV Agagianian, jota avustivat Robert-Casimir Tonyui Messan Dosseh-Anyron ja Jérôme-Théodore Lingenheim.Catholic-Hierarchy.org: Bishop Chrétien Matawo Bakpessi Bakpessi kuoli virassa. Lingenheim oli ollut hänen edeltäjänsä, ja hänen seuraajakseen nimitettiin Ambroise Kotamba Djoliba.Catholic- Hierarchy.org: Diocese of Sokodé == Lähteet == Luokka:Togolaiset katoliset piispat Luokka:Vuonna 1924 syntyneet Luokka:Vuonna 1992 kuolleet
Hiihdon Suomen-mestaruuskilpailut 1977

Hiihdon Suomen-mestaruuskilpailut järjestettiin vuonna 1977 Vehkalahdella tammikuun lopulla, Joutsassa helmikuun puolivälissä sekä Rukalla ja Ounasvaaralla maaliskuun lopussa. Miesten 30 kilometriä ja naisten 10 kilometriä piti alun perin hiihtää Joutsassa, mutta yli 20 asteen pakkasen vuoksi kilpailut siirrettiin Rukalle ja Ounasvaaralle.Urheilumme kasvot 9, 1977, s. 20 Vuoden 1977 SM-hiihdoissa oli ensimmäistä kertaa ohjelmassa naisten 20 kilometrin hiihto. ==Tulokset== ===Miehet=== ====15 kilometriä==== Sija Kilpailija Aika 1 Juha Mieto 38.56,62 2 Eero Väisänen 39.58,53 3 Teemu Pitkänen 40.00,58 4 Esko Lähtevänoja 5 Juhani Repo 6 Matti Pitkänen Kilpailu käytiin Vehkalahdella. ====30 kilometriä==== Sija Kilpailija Aika 1 Jouko Liljeroos 1.20.41 2 Juha Mieto 1.20.59 3 Matti Pitkänen 1.21.29 4 Veli-Matti Pellinen 5 Heikki Torvi Kilpailu käytiin Rukalla. Liljeroosin voittoa pidettiin yllätyksenä. ====50 kilometriä==== Sija Kilpailija Aika 1 Matti Pitkänen 2.27.34,34 2 Jouko Liljeroos 2.27.49,01 3 Reino Tamper 2.28.47,53 4 Asko Autio 5 Pertti Teurajärvi Kilpailu käytiin Vehkalahdella. ====4 × 10 kilometriä, viesti==== Sija Joukkue Kilpailijat Aika 1 Kuhmon Kiva Keijo Vähäkangas Martti I. Määttä Eero Väisänen Tapio Kähkönen 1.58.13,88 2 Ylläksen Hiihtäjät 1.59.02,35 3 Alatornion Pirkat Martti Isometsä Raimo Isometsä Heikki Pajari Aimo Isometsä 2.00.09,44 4 Kuusamon Erä-Veikot Kilpailu käytiin Joutsassa. ===Naiset=== ====5 kilometriä==== Sija Kilpailija Aika 1 Hilkka Kuntola 14.36,99 2 Elina Huopana 14.54,63 3 Marja Auroma 14.56,97 Kilpailu käytiin Vehkalahdella. ====10 kilometriä==== Sija Kilpailija Aika 1 Hilkka Kuntola 29.22 2 Marja-Liisa Hämäläinen 29.37 3 Helena Takalo 30.11 4 Marjatta Kajosmaa Kilpailu käytiin Ounasvaaralla. ====20 kilometriä==== Sija Kilpailija Aika 1 Hilkka Kuntola 1.03.00,67 2 Taina Impiö 1.03.11,82 3 Marja Auroma 1.04.02,20 4 Elina Huopana 5 Helena Takalo Kilpailu käytiin Vehkalahdella. ====3 × 5 kilometriä, viesti==== Sija Joukkue Kilpailijat Aika 1 Pyhäjärven Pohti Päivi Remes Seija Lappalainen Helena Takalo 50.51,73 2 Tampereen Pyrintö 50.52,87 3 Vehkalahden Veikot 51.50,91 Kilpailu käytiin Joutsassa. ==Lähteet== * ===Viitteet=== Luokka:Hiihdon Suomen-mestaruuskilpailut Luokka:Vuoden 1977 urheilu Luokka:Kuusamon urheilutapahtumat Luokka:Rovaniemen urheilutapahtumat Luokka:Vehkalahti Luokka:Joutsa
Lydia Lagus

Lydia Alfonsina Lagus (26. syyskuuta 1853 Isokyrö – 27. kesäkuuta 1928 Karkku) oli suomalainen sopraano. ==Elämä== Lydia Laguksen vanhemmat olivat lukkari Clas Wilhelm Lagus (1807–1880) ja Gustava Elisabet Berlin (1814–1878).Geni.com Lagus aloitti opintonsa Jyväskylän seminaarissa syksyllä 1871. Hän ystävystyi samassa koulussa opiskelleen, varhaisen suomeksi kirjoittaneen naislyyrikon Isa Aspin kanssa. Asp kuoli seuraavan vuoden marraskuussa. Lagus keskittyi säveltaiteeseen ja muutti Helsinkiin, missä hänet kiinnitettiin 1873 perustetun Suomalaisen oopperan laulajattareksi. Hän debytoi N. T. Hauptnerin teoksessa Laululintunen. Lagus pääsi nopeasti yleisön suosioon ja teki laajan kiertueen, joka ulottui Pietariin asti. Kiertueen jälkeen hän opiskeli puolitoista vuotta Wienissä ja myöhemmin myös Italiassa. Laguksen myöhempiä roolitehtäviä olivat muun muassa Pamina Taikahuilussa, Donna Anna Don Giovannissa ja nimirooli Lucrezia Borgiassa. Terveysongelmat alkoivat haitata hänen uraansa, jonka hän lopetti tyystin vuonna 1885.Books.google.fi Vuonna 1886 Lagus avioitui lapsuudenystävänsä piispa Johan Rudolf Forsmanin kanssa.Finnica.fi Oopperalaulaja Tellervo Killinen oli hänen sisarentyttärensä. == Lähteet == ==Aiheesta muualla== * Meteli.net * Klassinen.fi * Books.google.fi Luokka:Suomalaiset sopraanot Luokka:Vuonna 1853 syntyneet Luokka:Vuonna 1928 kuolleet
Filippiinienlepinkäinen

Filippiinienlepinkäinen (Lanius validirostris) on lepinkäisten heimoon kuuluva varpuslintu. ==Levinneisyys== Filippiinienlepinkäistä tavataan kotoperäisenä Filippiineillä. Laji esiintyy laikuttaisesti, ja sen on kuvattu olevan harvinainen. Filippiinienlepinkäinen on luokiteltu elinvoimaiseksi. ==Elinympäristö== Filippiinienlepinkäinen elää vuoristometsien aukkopaikoilla yli 1 000 metrin korkeudella merenpinnasta. ==Lähteet== Luokka:Lepinkäiset
Bruno Böök

Bruno Wilhelm Böök (13. toukokuuta 1852 Padasjoki – 10. joulukuuta 1883 Viipuri) oli suomalainen näyttelijä ja suomenkielisen näyttämötaiteen varhaisia ensirakastajia. Hän kunnostautui eritoten perustyypiltään koomisten hahmojen tulkitsijana. ==Elämä ja ura== Bruno Böökin isä oli Padasjoen kruununnimismies ja Alhon kartanon omistaja Thure Wilhelm Böök (1815–1871). Hänen äitinsä oli Uudessakaarlepyyssä syntynyt opettaja Carolina Forssell (1825–1898). Böök syntyi seitsenlapsisen sisarussarjan esikoiseksi; vuosina 1853–1864 hän sai neljä veljeä ja kaksi siskoa.http://gw5.geneanet.org/strang?lang=en;p=bruno+wilhelm;n=book Eräs heistä oli kirjailija Albert Theodor Böök (1858–1943). Böök opiskeli Helsingin Normaalikoulussa ja liittyi vastaperustettuun Suomalaiseen Teatteriin vuonna 1873. Miellyttävän näköiseksi ja vartaloltaan miehekkääksi luonnehdittu Böök aloitti uransa koomisissa tehtävissä ja eteni vähitellen kohti ensirakastajan rooleja, joihin hänen äänensä ei tosin ollut aina riittävän heleäsointinen. Hän näytteli useissa klassikkokappaleissa ja suomalaisissa uutuuksissa, kuten Minna Canthin maalaisdraamassa Roinilan talossa. Erityisen hyvin aikalaisyleisön mieleen jäi Böökin tulkinta Bothwellista näytelmässä Maria Stuart. Böök näytteli myös Wienissä ja teki vaikutuksen sikäläiseen yleisöön runollisella taiteellaan.http://digi.lib.helsinki.fi/sanomalehti/secure/showPage.html?action=page&type;=lq&conversationId;=4&id;=39086&pageFrame;_currPage=3 Yhdessä Ida Aalbergin kanssa Böök muodosti suositun näyttelijäparin, monet uskoivat heidän olevan pariskunnan myös yksityiselämässään. ==Lähteet== *Heikkilä, Ritva: Ida Aalberg - Näyttelijä jumalan armosta, WSOY 1998, ISBN 951-0-22587-8 ===Viitteet=== == Aiheesta muualla == Luokka:Suomalaiset teatterinäyttelijät Luokka:Vuonna 1852 syntyneet Luokka:Vuonna 1883 kuolleet
Kruununpuisto (Hyvinkää)

Kruununpuisto on kaupunginosa Hyvinkäällä. Se sijaitsee noin 2 kilometrin päässä Hyvinkään keskustasta. Kaupunginosassa sijaitsee myös Hyvinkään paloasema, joka siirrettiin pois keskustasta kauppakeskus Willan tieltä. ==Lähteet== * Luokka:Hyvinkään kaupunginosat
Belaruskali

Belaruskali () on Valko-Venäjän suurimpiin osakeyhtiöihin kuuluva, erityisesti kaliumlannoitteistaan tunnettu kaivosyhtiö. Yrityksen keskeisimmät kaivokset sijaitsevat Minskin alueen eteläosassa Salihorskissa. Tämä vuonna 1958 perustettu kaivoskaupunki on kasvanut erityisesti kaupungin pohjoispuolella sijaitsevien Belaruskalin ja sen edeltäjien kaliumsuolakaivosten (KCl) seurauksena. Yhtiö on 18 700 työntekijällään (2012) seudun ylivoimaisesti suurin työnantaja. thumb|Yksi Belaruskalin kaivosten kaivosjätevuorista Salihorskin pohjoispuolella. Belaruskalin omistaa Valko-Venäjän valtio öljy- ja kemianalan valtiokonserninsa Belneftehimin välityksellä. Kaivosteollisuusyritys Belaruskali vie suuren osan kaliumlannoitetuotannostaan ulkomaille ja kannattava yhtiö on siksi merkittävä Valko-Venäjän kansantaloudelle. Viennistä vastaa venäläisen Uralkalin kanssa perustettu yhteisyritys. Alallaan Belaruskali on IVY-maiden suurimpia ja maailmanlaajuisestikin merkittävä lannoitetuottaja, venäläisen Uralkalin ja parin muun suurtuottajan kanssa. Yhtiö oli selvästi Valko-Venäjän eniten voittoa tuottanut yritys vuonna 2012: koko vuoden voitto oli 6 700 miljardia Valko-Venäjän ruplaa, josta enemmistö kirjattiin alkuvuodelta. Valko-Venäjän keskuspankin vuoden 2012 lopun vaihtokursseilla voitto oli 591 miljoonaa euroa. Vuositason voitto oli kaksi kertaa suurempi kuin seuraavaksi eniten voitollisella valkovenäläisellä julkisen sektorin osakeyhtiöllä, öljynjalostamo Naftanilla. Yhtiö on kasvattamassa tuotantoaan vuoden 2011 määrästä eli 8,8 miljoonasta tonnista. Yhtiö pyrkii tuottamaan 11 miljoonaa tonnia vuonna 2013. Belaruskali valmistelee myös kokonaan uuden, Homelin alueen Petrykaun löydösalueen avaamista. Yhtiö tavoittelee 1,5 miljoonan tonnin tuotantoa uudelta alueelta vuonna 2019. Turvatakseen lannoitekuljetuksien sujuvuutta, yhtiö on hankkinut osuuden esimerkiksi liettualaisen Klaipėdan sataman irtotavaraterminaalista. Emoyhtiö Belneftehim pyrkii puolestaan edistämään Latvian kautta vievien kuljetusreittien toimivuutta. Kaivostoiminnan seurauksena Salihorskin pohjoispuolelle on muodostunut kolme noin 100 metriä korkeaa kaivosjätevuorta, jotka näkyvät kauas. Kesäkuussa 2021 Euroopan unioni kielsi potaskan tuonnin Valko- Venäjältä. Elokuussa 2021 Yhdysvallat kielsi kaupankäynnin Belaruskalin kanssa. Myös Britannia ja Kanada ovat yhtyneet pakotteisiin. Tämän jälkeen Belaruskalin tuotannosta suurin osa viedään Kiinaan, ja sillä on vankka asema muilla markkinoilla Intiassa, Euroopassa ja Kaakkoisaasiassa. ==Lähteet== ==Aiheesta muualla== * Valokuvia yrityksen sivustolla (kali.by) * USGS Minerals yearbook: Potash (usgs.gov) Luokka:Valkovenäläiset yritykset Luokka:Kaivosyhtiöt Luokka:Minskin alue
Pita (täsmennyssivu)

Pita voi viitata seuraaviin asioihin: * pitaleipä * Pita, kaupunki Guineassa * PiTa, Pitäjänmäen Tarmo, urheiluseura * Pítta eli Píta, saari Dodekanesian saariryhmässä Kreikassa lähellä Kálymnosta * Psathonísi eli Píta, saari Dodekanesian saariryhmässä Kreikassa lähellä Agathonísia
Kiinanisolepinkäinen

Kiinanisolepinkäinen (Lanius sphenocercus) on lepinkäisten heimoon kuuluva varpuslintu. ==Levinneisyys== Kiinanisolepinkäistä tavataan Itä-Aasiassa. Sen levinneisyysalue on hyvin suuri, mutta lajin on kuvattu olevan epätavallinen. Kiinanisolepinkäinen on luokiteltu elinvoimaiseksi. ==Lähteet== Luokka:Lepinkäiset
Etelänkylälepinkäinen

Etelänkylälepinkäinen (Lanius collaris) eli aiemmalta nimeltään kylälepinkäinen on lepinkäisten heimoon kuuluva varpuslintu. ==Levinneisyys== Etelänkylälepinkäistä tavataan suuressa osassa Saharan eteläpuolista Afrikkaa. Siitä tunnetaan 7 alalajia, joita tavataan eri alueilla. Etelänkylälepinkäisen kokonaispopulaatiota ei tiedetä, mutta sen on kuvattu olevan yleinen, ja se on luokiteltu elinvoimaiseksi. ==Elinympäristö== Etelänkylälepinkäinen elää monenlaisissa ympäristöissä, mutta suosii avoimia alueita, kuten savanneja, avoimia metsiä ja ruohoalueita. ==Lisääntyminen== Etelänkylälepinkäinen on yksiavioinen. Naaras hoitaa pesän rakentamisen pääasiassa yksin. Se rakentaa kuppimaisen pesän pääasiassa kasvinosista pensaaseen tai pieneen puuhun. Rakentaminen kestää 2–5 päivää. Naaras munii yleensä 3–4 munaa, joita se hautoo pääasiassa yksin 12–16 päivää. Pääasiassa naaras ruokkii poikasia ensimmäisen viikon ajan, jonka jälkeen koiras vähitellen ottaa enemmän vastuuta poikasista. Etelänkylälepinkäinen pesii yleensä 2–3 kertaa vuodessa. Kylälepinkäinen on yksi pesäloisivan jakobiinikäen isäntälajeista. ==Ravinto== Etelänkylälepinkäinen käyttää ravinnokseen monenlaisia eläimiä, kuten selkärangattomia, lintuja ja niiden poikasia sekä pieniä nisäkkäitä. Yleensä se väijyy saalista istumalla paikallaan, josta se saaliin nähtyään syöksyy sen kimppuun. Etelänkylälepinkäinen varastoi osan saaliistaan piikkeihin. ==Lähteet== Luokka:Lepinkäiset
Jānis Bulis

Jānis Bulis (s. 17. elokuuta 1950 Brigi) on latvialainen roomalaiskatolinen piispa. Hänet vihki papiksi Julijans Vaivods 22. toukokuuta 1977. Hänet nimitettiin Liepājan hiippakunnan johtoon 8. toukokuuta 1991, ja piispaksi vihkiminen seurasi 24. kesäkuuta. Pääkonsekraattorina toimi Francesco Colasuonno, jota avustivat Jānis Pujats, Jānis Cakuls ja Vilhelms Nukšs.Catholic-Hierarchy.org: Bishop Janis Bulis Bulis sai 7. joulukuuta 1995 uuden nimityksen Rēzekne-Aglonan piispaksi. == Lähteet == == Aiheesta muualla == Luokka:Latvialaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
Proventus

Proventus AB on ruotsalainen sijoitusyhtiö, joka on perustettu vuonna 1969. Se sijoittaa tyypillisesti keskikokoisiin eurooppalaisiin yrityksiin. Tyypillinen sijoitus sen salkussa oleviin yhtiöihin on yli kymmenen miljoonaa euroa. Se haluaa hallituspaikan niistä yrityksistä, joihin se sijoittaa. Kaikkiaan yhtiön hallitsemien varojen arvo toukokuussa 2013 oli noin 1,1 miljardia euroa, mistä noin 20% oli yrityksen omaa pääomaa. Proventus on ollut Brion pääomistaja vuodesta 2004. Artekin omistaja Proventus oli vuodesta 1992 vuoteen 2013. 2010-luvulla se on sijoittanut muun muassa Thomas Cookiin ja öljy-yhtiö Preem Corral Petroleumiin. Proventuksen rahoittajiin kuuluvat Nobel-säätiö, viisi suurta ruotsalaista eläkevakuutusyhtiötä ja suuria eläkekassoja kuten Ericssonin, Electroluxin ja Volvon eläkekassat. Proventuksen perusti Rober Weil. == Lähteet == == Aiheesta muualla == * Proventuksen kotisivut * Yhtiön osakehistoriaa Suomessa Pörssitiedon nettisivuilla Luokka:Ruotsalaiset sijoitusyhtiöt
Jānis Cakuls

Jānis Cakuls (4. heinäkuuta 1926 Rudzati – 26. helmikuuta 2022) oli latvialainen roomalaiskatolinen piispa. Hänet vihki papiksi Riian arkkihiippakuntaan Peter Strods 18. syyskuuta 1949. Hänet nimitettiin 9. marraskuuta 1982 Riian ja Liepājan apostoliseksi koadjuuttorihallitsijaksi sekä Tinistan titulaaripiispaksi.Catholic-Hierarchy.org: Bishop Janis Cakuls Cakulsin konsekroi 11. joulukuuta 1982 Julijans Vaivods, jota avustivat Kazimirs Dulbinskis ja Valerians Zondaks. 23\. toukokuuta 1990 Cakulsista tuli Riian ja Liepājan apostolinen hallitsija. 8. toukokuuta 1991 hän sai uuden nimityksen Riian vihkipiispaksi, jona hän toimi, kunnes erosi tehtävistään 18. kesäkuuta 1993. == Lähteet == Luokka:Latvialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2022 kuolleet
Albert Hersoy

Albert Émile Reneld Hersoy (19. syyskuuta 1895 Hautmont – 24. heinäkuuta 1979 Maubeuge) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuevoimistelussa pronssia.Albert Hersoy Bio, Stats, and Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1895 syntyneet Luokka:Vuonna 1979 kuolleet
Jacob Erstad

Jacob tai Jakob Erstad (12. tammikuuta 1898 Bergen – 2. joulukuuta 1963 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.DatabaseOlympics.com: Jacob Erstad Olympic medals and statsJakob Erstad Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1898 syntyneet Luokka:Vuonna 1963 kuolleet
Otto Johannessen

Otto Olavus Johannessen (25. heinäkuuta 1894 Bergen, Norja – 6. joulukuuta 1962 New York, New York, Yhdysvallat) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.Otto Johannessen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1894 syntyneet Luokka:Vuonna 1962 kuolleet
Frithjof Sælen

Frithjof Olsen Sælen (5. elokuuta 1892 Bergen – 9. lokakuuta 1975 Bergen) oli norjalainen voimistelija ja olympiavoittaja. Hän oli mukana voittamassa vapaan järjestelmän joukkuevoimistelussa kultaa vuoden 1912 kesäolympialaisissa Tukholmassa. Lisäksi hän sai siinä joukkueineen hopeaa Antwerpenin kesäolympialaisissa 1920.Frithjof Sælen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1892 syntyneet Luokka:Vuonna 1975 kuolleet
Harald Færstad

Harald Oliver Nikolai Færstad (2. joulukuuta 1889 Bergen – 10. heinäkuuta 1979 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.Harald Færstad Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1889 syntyneet Luokka:Vuonna 1979 kuolleet
Pessenin ruuhi

Pessenin ruuhi on vanhin ajoitettu ruuhi, joka on valmistettu mesoliittisella kivikaudella. Radiohiiliajoitus sijoittaa sen 8040-7510 eaa. Ruuhta säilytetään Drentsin museossa Assenin kaupungissa Hollannissa. == Tiedot == Ruuhi on valmistettu yhdestä mäntyisestä tukista kirveellä kovertamalla. Ruuhen pituus on 2,98 metriä ja se on 44 senttimetriä leveä. Työstön jäljet näkyvät vieläkin ja viittaavat piikivisen kirveen tai sarvitaltan käyttöön. == Huomioita == Osa tutkijoista on epäillyt ruuhen vesikelpoisuutta. Vaihtoehtoisesti on sitä ajateltu eläinten syöttökaukaloksi, vaikka karjanhoitoa ei ajoitukseen mukaan vielä harjoitettu Euroopassa. Vuonna 2011 ruuhesta valmistettiin replika, jolla melottiin onnistuneesti. Koska vesilinja oli korkealla, on meloja saattanut olla kevyt. Ruuhen tyyppi muistuttaa muita lähialueiden kivikautisia ruuhia. == Historia == Ruuhi löydettiin vuonna 1955 hollantilaisen moottoritien A28 rakentamisen yhteydessä. Hoogeveenin soilla, Pessen kylän lähellä, pohjustustyö vaati suoturpeen poistamista. Noin 2 metrin syvyydessä kaivinkone osui puunrunkoon, joka osoittautui sittemmin ruuheksi. Paikallinen viljelijä Hendrik Wanders huomasi tukin, korjasi sen talteen ja lahjoitti sen Groningenin yliopistolle. Ruuhi pakastekuivattiin ja sijoitettiin Drentsin museoon. == Lähteet == === Viitteet === Luokka:Kivikausi Luokka:Veneet Luokka:Alankomaiden historia
Risto Tuominen (kansanedustaja)

Risto Juhani Tuominen (14. toukokuuta 1933 Muurla – 23. huhtikuuta 2021 Kotka) oli suomalainen toimittaja ja poliitikko. Tuominen opiskeli Työväen Akatemiassa vuosina 1955–1957 ja työskenteli vuosina 1955–1960 maalarina, myyjänä ja varastonhoitajana. Vuosina 1961–1975 ja edelleen vuosina 1983–1988 hän oli Eteenpäin-lehden toimittajana Kotkassa. Vuosina 1989–1993 hän toimi Viikko-Eteenpäin-lehden päätoimittajana. Kansanedustajana Tuominen toimi kolme vaalikautta ajalla 27. syyskuuta 1975 – 25. maaliskuuta 1983 Kymen läänin vaalipiiristä ja kuului sosialidemokraattiseen eduskuntaryhmään. Kotkan kaupunginvaltuustoon hän kuului vuodesta 1973 ja toimi myös sen puheenjohtajana ja varapuheenjohtajana. Presidentin valitsijamiehenä hän oli vuosina 1978 ja 1982. ==Lähteet== Luokka:Suomalaiset päätoimittajat Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kymen vaalipiiri Luokka:Kotkan kaupunginvaltuutetut Luokka:Vuonna 1933 syntyneet Luokka:Vuonna 2021 kuolleet
Giovanni Fiorentini

Giovanni Fiorentini (23. syyskuuta 1867 Castrocaro – 20. tammikuuta 1956) oli italialainen roomalaiskatolinen arkkipiispa. Hänet vihittiin papiksi Modiglianan hiippakuntaan 20. syyskuuta 1890 ja nimitettiin Tricaricon hiippakunnan johtoon 25. maaliskuuta 1909. Piispaksi vihkiminen seurasi 29. elokuuta.Catholic-Hierarchy.org: Archbishop Giovanni Fiorentini Fiorentini sai 25. syyskuuta 1919 nimityksen Catanzaron piispaksi ja 5. kesäkuuta 1927 sen arkkipiispaksi. Lisäksi hän sai 22. joulukuuta 1927 nimityksen Squillacen piispaksi, jona hän toimi, kunnes erosi 2. heinäkuuta 1950. Hän kuitenkin jatkoi toimintaansa Catanzaron arkkipiispana, kunnes kuoli 88-vuotiaana virassa. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1867 syntyneet Luokka:Vuonna 1956 kuolleet
Canderel

Canderel on makeutusainemerkki, jonka tuotteet on valmistettu pääasiassa aspartaamista. Canderelia markkinoi globaali yritys The Merisant Company, jolla on pääkonttori Chicagossa, Illinoisissa sekä muita konttoreita Sveitsissä, Meksikossa ja Australiassa. Canderel tuli ensimmäisenä myyntiin Ranskassa vuonna 1979. Tuotteen nimi "Canderel" tulee sanoista candi (tai sokeriruoko) ja airelles - ranskankielinen nimitys mustikoille. Canderel- tuotteiden makeudesta huolimatta ne ovat vähäkalorisia, sillä esimerkiksi yksi teelusikallinen rakeista Canderelia on yhtä makeaa kuin teelusikallinen sokeria, mutta runsaasti vähäkalorisempaa. ==Tuotteet== Tässä on luettelo kaikista Canderel-tuotteista. * Canderel Green kidemäinen makeutusaine * Canderel Green makeutusainepala * Canderel Green puriste * Canderel Green jauhe * Canderel Green sticks - 40 kpl * Canderel Green sticks -200 kpl myös Horeca käyttöön * Canderel Green makeutusneste * Canderel Green puriste, tayttöpakkaus * Canderel Green jauhe, täyttöpakkaus * Canderel puriste * Canderel jauhe * Canderel kaakaojuomajauhe * Canderel sticks ==Katso myös== * Equal ==Lähteet== Luokka:Makeutusaineet Luokka:Elintarvikealan tuotemerkit
Ô

Ô (ô) on latinalaiseen kirjaimistoon kuuluva kirjain, joka koostuu o-kirjaimesta ja sirkumfleksistä. Sitä käytetään muun muassa ranskan kielessä, portugalin kielessä, vietnamin kielessä, slovakissa ja madagaskarilaisessa malagassin kielessä. Luokka:Latinalaiset kirjaimet
Englannin kakkosliigan kausi 2012–2013

Englannin jalkapallon neljänneksi korkein sarjataso, ja The Football Leaguen kolmanneksi korkein sarjataso Englannin Kakkosliiga, pelattiin kaudella 2012-2013 24 joukkueen voimin. Sarjasta nousi seuraavan kauden ykkösliigaan kolme joukkuetta, ja kaksi joukkuetta putosi Englannin konferenssiin. Sarjan voitti Gillingham FC. ==Sarjataulukko== {{Liigaväri tietolaatikko | nousija = Nousi Englannin Ykkösliigaan kaudeksi 2013–2014. | nousukarsinta = Eteni Football Leaguen Playoffeihin karsimaan Ykkösliigapaikasta | putoaja = Putosi Englannin Konferenssiin kaudeksi 2013–2014. }} ==Karsinta ykkösliigaan== ====Välierät==== |} ====Loppuottelu==== Joukkue #1 Tulos Joukkue #2 Northampton Town FC 1-2 Bradford City AFC Bradford City nousi Ykkösliigaan. ==Lähteet== Luokka:Englannin jalkapallosarjat Luokka:Jalkapallosarjojen kausi 2012–2013/2013
Trinculo

{{Kuu | löytäjät = Matthew J. Holman, John J. Kavelaars ja Dan Milisavljevic | löytöaika = 31. elokuuta 2001 | planeetta = Uranus | etäisyyskm = 8 505 200 | eksentrisyys = 0,2194 | inklinaatio = 166,971° | kiertoaika = 749,40 d | halkaisija = 18 | massa = ~3,9 × 1015 | keskilämpö = 65 K }} Trinculo eli Uranus XXI (väliaikainen nimitys S/2001 U 1) on Uranuksen epäsäännöllinen kuu. Kuun löysivät Matthew J. Holman, John J. Kavelaars ja Dan Milisavljevic 13. elokuuta 2001, ja myöhemmät mittaukset suoritti Brett Gladman. Kuu on nimetty William Shakespearen näytelmässä Myrsky esiintyneen narrin mukaan. == Lähteet == * === Viitteet === Luokka:Uranuksen kuut
Samuel Shipway

Samuel Elias Anton Shipway (s. 16. syyskuuta 2001 Lempäälä) on suomalais- brittiläinen artisti. Hän on myös näyttelijä, joka on tullut tutuksi päärooleistaan Risto Räppääjä -elokuvissa. == Yksityiselämä == Shipwaylla on diagnosoitu Touretten oireyhtymä sekä pakko-oireinen häiriö, lisäksi hän on kärsinyt reumatismista. Hänen siskonsa Emily Shipway on myös näyttelijä. == Julkisuudessa == === Elokuva- ja televisioura === Shipway valittiin Risto Räppääjän rooliin elokuvaan Risto Räppääjä ja liukas Lennart, joka kuvattiin heinäkuussa 2013. Elokuvan ensi-ilta oli 7. helmikuuta 2014. Shipway voitti roolistaan parhaan eurooppalaisen lapsinäyttelijän palkinnon Schlingelin kansainvälisillä lasten- ja nuortenelokuvien festivaaleilla lokakuussa 2014. Hän jatkoi samassa roolissa myös elokuvasarjan seuraavassa osassa Risto Räppääjä ja Sevillan saituri -elokuvassa, joka sai ensi-iltansa 13. helmikuuta 2015. Shipway on kilpaillut myös MTV3-kanavalla esitetyssä KIDSing- laulukilpailussa, jossa hän eteni semifinaaliin asti. Kesällä 2016 hän oli myös yksi juontajista Ylen nuortensarjassa Summeri. Shipwaylla on oma YouTube- kanava, Shipway, jolla on runsaat 20 000 tilaajaa. Hän on kuitenkin lopettanut aktiivisen tubettamisen. === Musiikkiura === Tammikuussa 2019 Shipway julkaisi omakustanteena ensimmäisen rap-singlensä ”Palkit” taiteilijanimellä Shipway. Se oli ensimmäinen kappale Shipwayn albumilta Aika tappaa meidät. Albumi julkaistiin 25. huhtikuuta 2019. Elokuussa 2021 Shipway allekirjoitti levytyssopimuksen indie-levy-yhtiö Pommisuoja Music Productionsin kanssa. Shipway julkaisee ensimmäisen singlensä levy-yhtiön alla 29. huhtikuuta 2022. == Filmografia == === Elokuvat === Vuosi Elokuva Rooli 2014 Risto Räppääjä ja liukas Lennart Risto Räppääjä 2015 Risto Räppääjä ja Sevillan saituri Risto Räppääjä 2016 Risto Räppääjä ja yöhaukka Risto Räppääjä 2019 Koirat eivät käytä housuja Jose === Televisiosarjat === Vuosi Elokuva Rooli 2008 Sitoutumisen alkeet Vili 2012 Sohvaset Väinö Sohvanen 2018 Putous Risto Räppääjä == Diskografia == === Albumit === * Aika tappaa meidät (2019) * Joku muu kuin minä (2020) * == Lähteet == == Aiheesta muualla == * * Luokka:Suomalaiset elokuvanäyttelijät Luokka:Vuonna 2001 syntyneet Luokka:Elävät henkilöt Luokka:Suomalaiset tubettajat
Nicola Canino

Nicola Canino (7. huhtikuuta 1896 Albi – 15. toukokuuta 1962) oli italialainen roomalaiskatolinen piispa. Hänet vihittiin papiksi Catanzaron hiippakuntaan 13. toukokuuta 1920 ja nimitettiin Oppido Mamertinan hiippakunnan johtoon 30. joulukuuta 1936. Piispaksi vihkiminen seurasi 7. maaliskuuta 1937. Pääkonsekraattorina toimi Giovanni Fiorentini, jota avustivat Eugenio Giambro ja Paolo Albera.Catholic-Hierarchy.org: Bishop Nicola Canino Canino erosi tehtävistään Oppido Mamertinan piispana 11. huhtikuuta 1951, jolloin hän sai nimityksen Aureliopolis in Asian titulaaripiispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1896 syntyneet Luokka:Vuonna 1962 kuolleet
Eugenio Giambro

Eugenio Giambro (9. lokakuuta 1866 Calascibetta – 17. helmikuuta 1960) oli italialainen roomalaiskatolinen arkkipiispa. Hänet vihittiin papiksi 21. toukokuuta 1891 ja nimitettiin Sarsinan hiippakunnan johtoon 2. helmikuuta 1911. Piispaksi vihkiminen seurasi 25. kesäkuuta.Catholic-Hierarchy.org: Archbishop Eugenio Giambro Giambro sai 22. toukokuuta 1916 nimityksen Nicastron piispaksi, jona hän toimi, kunnes jäi eläkkeelle 2. helmikuuta 1955. Eläkkeelle jäädessään hän sai vielä nimityksen Cypselan titulaariarkkipiispaksi. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1866 syntyneet Luokka:Vuonna 1960 kuolleet
Luigi Antonio Cantafora

Luigi Antonio Cantafora (s. 10. huhtikuuta 1943 Scandale) on italialainen roomalaiskatolinen piispa. Hänet vihki papiksi Crotonen hiippakuntaan Pietro Raimondi 19. heinäkuuta 1969. Hänet nimitettiin Lamezia Termen hiippakunnan johtoon 24. tammikuuta 2004, ja piispaksi vihkiminen seurasi 25. maaliskuuta. Pääkonsekraattorina toimi Paolo Romeo, jota avustivat Andrea Mugione ja Vincenzo Rimedio. Cantafora asetettiin virkaansa 2. huhtikuuta.Catholic- Hierarchy.org: Bishop Luigi Antonio Cantafora == Lähteet == Luokka:Italialaiset piispat Luokka:Katoliset piispat Luokka:Vuonna 1943 syntyneet Luokka:Elävät henkilöt
Kolmetoista kertaa kovempi ku kukaan

Kolmetoista kertaa kovempi ku kukaan on rap-artistien Solosen ja Kosolan 17. toukokuuta 2013 julkaistu yhteisalbumi. Albumi julkaistiin Monsp Recordsin kautta, ja se julkaistiin CD:nä, vinyylinä ja kasettina. Albumin kappaleista "Räppii", "Kadut puhuu mun puolesta" ja "Kolmetoista kertaa kovempi ku kukaan" on julkaistu musiikkivideot. Albumi nousi parhaimmillaan Suomen virallisen albumilistan 11. sijalle. == Kappaleet == # # # # # # (mukana Notkea Rotta) # # # (mukana Stepa, Are & HC Kives) # # (mukana Ruudolf & Palmroth) # # # (mukana Eetee) == Biitit == * Xmies: 1, 2 * Leo Luxxxus & Xmies: 3 * 10th Wonder: 4 * Janne K: 5, 8 * Nippe: 6 * Maramice: 7 * Ollimaine Jäbä: 9, 10 * Palmroth: 11, 14 * Huge L: 12 * ClymaX: 13 == Arvostelut == * Desibeli.net: Desibeli.net * Rumba: Rumba * Soundi: Soundi == Lähteet == Luokka:Solosen albumit Luokka:Kosolan albumit Luokka:X23:n tuottamat albumit Luokka:10th Wonderin tuottamat albumit Luokka:Janne K:n tuottamat albumit Luokka:Huge L:n tuottamat albumit Luokka:Vuoden 2013 albumit
Erik Anttinen

Erik Einar Anttinen (6. lokakuuta 1922 Helsinki – 5. huhtikuuta 2009 Rantasalmi) oli Tampereen yliopiston kansanterveystieteen ja erityisesti sosiaalipsykiatrian professori vuodesta 1973.Facta2001, 1 osa, palsta 582 == Elämäkerta == Anttisen äiti oli Anna Tyyne Veikkanen ja isä oli lääkintöneuvos Einar Emil Anttinen, joka työskenteli lääkärinä Lapinlahden sairaalassa. Perhe asui sairaalarakennuksessa, jonka vuoksi osastot ja potilaat tulivat Anttiselle tutuiksi jo lapsuudessa. Anttinen kertoi ystävystyneensä monien sairaalan pitkäaikaispotilaiden kanssa. Hänen puolisonsa vuodesta 1951 oli sairaanhoitaja Paula Inkeri Puhakka. Anttinen valmistui ylioppilaaksi Helsingin Suomalaisesta Yhteiskoulusta vuonna 1940 ja lääketieteen lisensiaatiksi kymmenen vuotta myöhemmin. Anttisen lääketieteellisen tutkijan ura alkoi vuonna 1950 valtion seerumlaitoksen assistenttilääkärinä. Sieltä hän siirtyi Lapinlahden sairaalaan, jossa hän toimi apulaislääkärinä ja apulaisylilääkärinä. Psykiatrian erikoislääkäri hänestä tuli 1954. Anttinen työskenteli muun muassa useissa eri tutkimuslaitoksissa, Lapinlahden sairaalassa, HYKS:issä ja Helsingin yliopistossa ennen Tampereen yliopiston professuuriaan. Anttinen työskenteli myös aivovammasairaalassa, jossa hän teki väitöskirjansa aivovammoja saaneiden sotaveteraanien aivohalvauksista. Lääketieteen tohtoriksi hän väitteli vuonna 1960. 1960-luvulla Anttinen johti Nokialla Pitkäniemen sairaalaa ja hän alkoi kehittää avohoidollisia ja perhekeskeisiä hoitomuotoja. Vuonna 1973 hänet kutsuttiin vasta perustetun Tampereen yliopiston lääketieteellisen tiedekunnan sosiaalipsykiatrian professoriksi. Hänestä tuli Suomen ensimmäinen kyseisen alan professori. Samana vuonna silloinen kansanterveystieteen laitos ja Anttisen johtama tutkimusryhmä liittyivät WHO:n aloittamaan kansainväliseen sosiaalipsykiatriseen tutkimukseen, josta syntyi useita väitöskirjatutkimuksia. Opetuksessaan Erik Anttinen painotti humanistisia arvoja, eettisyyttä ja potilaan kohtaamisen taitoja. Hän piti tärkeänä opetuksen integrointia, jotta opiskelija saisi kuvan kliinisten ongelmien laajapohjaisuudesta. Hän oli myös mukana toteuttamassa moniammatillista täydennyskoulutusta terveyskeskuksissa. Erik Anttinen oli Tampereen lääketieteellisen tiedekunnan varadekaanina vuosina 1977–1978 ja dekaanina 1979–1980. Hän osallistui silloin tiedekunnan edustajana toimikuntaan, jonka työn tuloksena luotiin uusi yliopistosairaalalaki. Sen seurauksena Tampereen keskussairaalasta tuli yliopistollinen keskussairaala, ja yliopiston opettajien asema määritettiin muiden yliopistosairaaloiden tavoin. Vuonna 1984 Erik Anttinen kutsuttiin Suomalaisen Lääkäriseuran Duodecimin kunniajäseneksi. == Lähteet == Luokka:Suomalaiset lääkärit Luokka:Tampereen yliopiston professorit Luokka:Suomalaiset professorit Luokka:Vuonna 1922 syntyneet Luokka:Vuonna 2009 kuolleet
Domenico Graziani

Domenico Graziani (s. 23. toukokuuta 1944 Calopezzati) on italialainen roomalaiskatolinen arkkipiispa. Hänet vihittiin papiksi Crotonen hiippakuntaan 5. tammikuuta 1968 ja siirrettiin uuteen Crotone-Santa Severinan arkkihiippakuntaan 30. syyskuuta 1986. Grazani sai 21. elokuuta 1999 nimityksen Cassano all'Jonion hiippakunnan johtoon. Piispaksi konsekroinnin suoritti 10. lokakuuta Lucas Moreira Neves, jota avustivat Andrea Mugione ja Giuseppe Agostino.Catholic-Hierarchy.org: Archbishop Domenico Graziani 21\. marraskuuta 2006 Graziani sai nimityksen Crotone-Santa Severinan arkkipiispaksi. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Raffaele Barbieri

Raffaele Barbieri (4. lokakuuta 1898 San Marco Argentano – 31. tammikuuta 1968) oli italialainen roomalaiskatolinen piispa. Hänet vihittiin papiksi 21. toukokuuta 1921 ja nimitettiin Cassano all'Jonion hiippakunnan johtoon 30. elokuuta 1937. Piispaksi vihkiminen seurasi 24. lokakuuta. Pääkonsekraattorina toimi Demetrio Moscato, jota avustivat Domenico Petroni ja Nicola Canino.Catholic-Hierarchy.org: Bishop Raffaele Barbieri Barbieri osallistui Vatikaanin toiseen kirkolliskokoukseen. Hän kuoli 69-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1898 syntyneet Luokka:Vuonna 1968 kuolleet
Ingress

Ingress on massiivinen monen pelaajan verkkopeli, joka käyttää avuksi lisättyä todellisuutta ja jota pelataan älypuhelimella. Peliä kehittävä Niantic aloitti kutsupohjaisen beta-testauksen marraskuussa 2012 Android-käyttöjärjestelmälle ja peli julkaistiin joulukuussa 2013. Myös iOS-versio on julkaistu kesällä 2014. Ingressin perusideana on patsaisiin, muistomerkkeihin, rakennuksiin ja muihin todellisiin paikkoihin liittyvien, niinkutsuttujen portaalien valtaaminen, ylläpitäminen ja keskenään linkittäminen. Pelinäkymä pohjautuu pelaajaa ympäröivään, muutaman sadan metrin laajuiseen tyyliteltyyn karttaan ja siinä näkyviin kohteisiin. Pelissa on kaksi puolta, Enlightened ja Resistance. Taustatarinan mukaan edelliset pyrkivät edesauttamaan salaperäisen, Maan ulkopuolisen älyn vaikutusta maapallolla ja jälkimmäinen on vastarintaliike. Pelaajien valtaamat ja yhteenlinkittämät portaalit muodostavat kenttiä, ja puolet kamppailevat siitä, kumpi pitää hallussaan enemmän niitä. Ingress-pelin joukkueiden on havaittu vaikuttavan pelaajien kaveripiireihin ja siihen, miten pelaajat suhtautuvat toisiinsa. == Pelimaailman ja fyysisen maailman yhteys == Ingress-pelissä oikean maailman kartalle on luotu virtuaalisia kohteita, joiden hallinnasta joukkueet kamppailevat keskenään. Nämä virtuaaliset kohteet vastaavat oikeassa maailmassa sijaitsevia kohteita, ja niiden luomisesta ja arvioimisesta vastaavat Nianticin pelien Pokémon GO:n ja Ingressin pelaajat. Kaikki pelaajien liikkeet pelimaailmassa näkyvät muille pelinsisäisessä COMM- viestimessä. Tätä kautta kuka tahansa voi seurata pelaajien liikehdintää, tai jopa tallentaa liikkeet myöhempää tarkastelua varten. Ingressin on havaittu tukevan pelaajien keskenäistä vuorovaikutusta, ja monet pelaajat ovat saaneet pelin kautta pitkäaikaisia ystäviä. == Lähteet == == Aiheesta muualla == * Ingress, viralliset sivut * Niantic Project Wiki, epävirallinen ingresswiki * Suomen Resistance-factionin infosivu * Suomen Enlightened-factionin infosivu Luokka:MMOG-pelitLuokka:Android-pelit Luokka:Vuoden 2013 videopelit Luokka:Nianticin julkaisemat videopelit
Erkonpuisto

Erkonpuisto on Lahden kaupungin keskustassa sijaitseva puisto. Se on nimetty suomalaisen runoilija Juhana Heikki Erkon (1849–1906) mukaan. Puistossa on aidattu leikkipuisto ja neljä veistosta. Veistokset ovat Essi Renvallin J. H. Erkon muistomerkki (paljastettu 1956), Jussi Mäntysen Hirvi-veistos (1955) ja Emil Wikströmin Mikael Agricolan muistomerkki vuodelta 1953. Puiston eteläpäässä on Veikko Leppäsen J. K. Paasikiven patsas (1961). Vapun aattona lahtelaiset opiskelijat lakittavat Hirvi-veistoksen. == Lähteet == Luokka:Lahden puistot
Jean Verboven

Jean Verboven oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa. == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Charles Lannie

Charles Lannie (21. elokuuta 1881 Berchem – 3. kesäkuuta 1958) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuevoimistelussa. Lisäksi hän osallistui samoissa kisoissa moniottelun yksilökilpailuun ja jäi siinä 19. sijalle.Charles Lannie Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1881 syntyneet Luokka:Vuonna 1958 kuolleet
François Walker

François Walker oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia joukkuevoimistelussa. Samoissa kisoissa hän jäi 15. sijalle moniottelun yksilökilpailussa.François Walker Bio, Stats, and Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Vilhelm Lange

Kristian Vilhelm Lange (20. joulukuuta 1893 Ringkøbing – 17. marraskuuta 1950 Frederiksberg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.Vilhelm Lange Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiavoittajat Luokka:Vuonna 1893 syntyneet Luokka:Vuonna 1950 kuolleet
Hugo Helsten

Hugo Alexander Helsten (15. syyskuuta 1894 Frederikshavn – 25. toukokuuta 1978 Esbjerg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.Hugo Helsten Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiavoittajat Luokka:Vuonna 1894 syntyneet Luokka:Vuonna 1978 kuolleet
Léon Bronckaert

Léon Auguste Marie Bronckaert (28. kesäkuuta 1893 – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.Léon Bronckaert Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1893 syntyneet Luokka:Kuolinvuosi puuttuu
Thomas Cook Group

Thomas Cook Group oli brittiläinen matkatoimisto, joka syntyi vuonna 2007 Thomas Cook AG:n ja MyTravel Groupin yhdistyttyä. Sen vuonna 1841 perustettu edeltäjäyhtiö Thomas Cook on maailman vanhin matkanjärjestäjäyritys. Yritys ajautui konkurssiin 22. syyskuuta 2019 talousvaikeuksien vuoksi. Yrityksellä on yhteensä yli 1,5 miljardia euroa velkaa. Konkurssin taustalla vaikutti maailmanlaajuinen matkatoimistojen suosion lasku muun muassa internetin synnyttämän kilpailun vuoksi. Joidenkin arvioiden mukaan myös Brexitin aiheuttama epävarmuus olisi ollut osasyynä yrityksen konkurssiin. Lokakuussa 2019 norjalainen sijoittaja Petter Stordalen ilmoitti ostavansa osuuden Thomas Cook Nothern Europe -konsernista. Marraskuussa 2019 kiinalainen Fosun osti Thomas Cookin brändin. == Historia == Yrityksen edeltäjäyhtiöistä vanhimman perusti Thomas Cook vuonna 1841 kuljettamaan matkustajia Britannian rautateillä. Vuonna 1851 toimisto järjesti pakettimatkan Pariisin maailmannäyttelyyn. Yhtiön nimeksi tuli vuonna 1871 Thomas Cook & Son, kun perustajan poika tuli osakkaaksi yhtiöön. Vuonna 1924 yhtiöstä tuli osakeyhtiö nimeltään Thomas Cook & Son Ltd. Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä. Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N; Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin Thomas Cook AG. Vuonna 2007 Thomas Cook AG ja brittiläinen MyTravel Group plc yhdistyivät Thomas Cook Group plc -nimiseksi yhtiöksi, joka oli listattu Lontoon pörssiin ja kuului FTSE 100-indeksiin. Yhtiö asetettiin konkurssiin syyskuussa 2019.Tjäreborgin emoyhtiö Thomas Cook konkurssiin Yle 23.9.2019 Yhtiön kaikki tulevat lennot ja lomamatkat peruttiin. Yhtiöllä oli konkurssihetkellä 22. syyskuuta noin 600 000 matkaajaa ympäri maailmaa. Yhtiö toimi konkurssihetkellä 19 maassa ja sillä oli henkilökuntaa 29 000 päätoimisen työntekijän verran. == Lähteet == Luokka:Matkatoimistot Luokka:Entiset brittiläiset yritykset
René Paenhuijsen

René Paenhuijsen oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.René Paenhuijsen Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Kauklahden lasitehdas

Kauklahden lasitehdas Oy oli Espoon Kauklahdessa vuosina 1923–1952 toiminut lasitehdas. Tehtaan perusti vuonna 1923 Iittalan lasitehtaan entinen johtaja Claës Norstedt. Aktiebolaget Norstedt Osakeyhtiön -nimellä kulkeneen lasitehtaan alku oli vaikea, koska lasiuuni reistaili jatkuvasti. Oikeudenkäynti uunin myynyttä Hermansen-yhtiötä vastaan söi tehtaan varoja. Norstedt hävisi oikeudenkäynnin ja joutui myymään tehtaansa osake-enemmistön Riihimäen lasille vuonna 1927. Kauklahden lasitehdas oli itsenäinen tytäryhtiö, jossa Riihimäen lasitehdas tuotti omia tuotteitaan.Suomen teollisuus, s. 342 Tehdas ajautui konkurssiin vuonna 1952 kannattamattomana ja lopetti toimintansa. Monien Kauklahdessa valmistettujen lasiesineiden tuotanto jatkui Riihimäellä. Tehtaan tuotanto käsitti muun muassa puristelasia, valaisinten opaalilasisia kupuja, puhallettua talouslasia ja taidelasia. Varsinkin maalaamalla koristellut maljat ja maljakot, valaisinlasit sekä hiomalla koristellut kristalliesineet ovat tunnettuja Kauklahden tuotteita. Taito Oy teetti valaisintensa lasiosat Kauklahdessa. Tehtaan muotoilijoita olivat mm. Helena Tynell, Kyllikki Salmenhaara sekä aikansa kuuluisin lasinkaivertaja ja hioja Theodor Käppi. Nykyisin tehdasrakennuksessa toimii Kuusakoski Oy. == Lähteet == * Toim. Karikoski, V. A. M., Kannel T. K., Lavonius K. A.: Suomen teollisuus, Kustannusosakeyhtiö Kivi, Helsinki, 1951 === Viitteet === Luokka:Espoon historia Luokka:Espoon rakennukset ja rakennelmat Luokka:Entiset suomalaiset lasitehtaat Luokka:Suomen teollisuushistoria Luokka:Kauklahti
Charles Maerschalck

Charles Maerschalck (1887 – 6. maaliskuuta 1954) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.Charles Maerschalck Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1887 syntyneet Luokka:Vuonna 1954 kuolleet
René Pinchart

René Pinchart (24. kesäkuuta 1891 Maldegem, Belgia – 2. marraskuuta 1970 Middletown, Connecticut, Yhdysvallat) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.René Pinchart Bio, Stats, and Results | Olympics at Sports-Reference.com Pinchart palveli ensimmäisessä maailmansodassa. Hän muutti vuonna 1927 Yhdysvaltoihin, ja hän valmensi Yhdysvaltain miekkailujoukkuetta olympialaisissa vuosina 1928, 1932, 1948 ja 1952. == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1891 syntyneet Luokka:Vuonna 1970 kuolleet
Léon Darrien

Léon Darrien (25. lokakuuta 1887 – 19. helmikuuta 1973) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.Léon Darrien Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1887 syntyneet Luokka:Vuonna 1973 kuolleet
Ernest Dureuil

Ernest Dureuil oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä ruotsalaisen järjestelmän voimistelussa pronssia saaneeseen joukkueeseen.Ernest Dureuil Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Knud Kirkeløkke

Knud Nielsen Kirkeløkke (10. marraskuuta 1892 Hellerup – 7. helmikuuta 1976) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.Knud Kirkeløkke Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1892 syntyneet Luokka:Vuonna 1976 kuolleet
Jens Lambæk

Jens Vedersø Stamp Lambæk (16. lokakuuta 1899 Gjellerup – 21. lokakuuta 1985 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.Jens Lambæk Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1899 syntyneet Luokka:Vuonna 1985 kuolleet
Johannes Birk

Johannes Birk (5. syyskuuta 1893 Gjellerup – 18. helmikuuta 1961 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.Johannes Birk Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1893 syntyneet Luokka:Vuonna 1961 kuolleet
Lucien Dehoux

Lucien Dehoux (1890 Bryssel, Belgia – 16. marraskuuta 1964 Menton, Ranska) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.Lucien Dehoux Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Vuonna 1890 syntyneet Luokka:Vuonna 1964 kuolleet
Ernest Deleu

Ernest Deleu oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.Ernest Deleu Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Jean-Baptiste Claessens

Jean-Baptiste Claessens oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.Jean-Baptiste Claessens Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Marcel Hansen

Marcel Hansen oli belgialainen voimistelija ja olympiamitalisti. Hän osallistui Antwerpenin vuoden 1920 kesäolympialaisiin. Siellä hän oli mukana kilpailemassa ruotsalaisen järjestelmän voimistelussa, jossa hän sai joukkueineen pronssia.Marcel Hansen Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Joseph Fiems

Joseph Fiems oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.Joseph Fiems Bio, Stats, and Results | Olympics at Sports-Reference.com == Lähteet == Luokka:Belgialaiset voimistelijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu